تورکیه، 2016-جی ایلده اولوسلار آراسی بیرباشا یاتیریملارین یوزده 56سینی فتح الله‌چی ترور تشکیلاتی پارالل دولت یاپیلانماسی (فتو / پ.د.ی)'نین 15 ژوئیه‌ده باشاریسیز کودتا گیریشیمین‌دن سونرا آلدی.
باش ناظیرلیک تورکیه یاتیریم دستک و تقدیمات آژانسی صدری آردا ارموت، یازی‌لی آچیقلاماسیندا، بوتون چتین‌لیک‌لره باخمایا‌راق کئچن ایلین سون روبونده ایقتیساددا گوجلو بیر ییغیشما یاشاندیغینی و 3،6 میلیارد دو‌لار یاتیریم چکدیک‌لرینی بیلدیریب.
ارموت؛
"2016-جی ایلده اولوسلار آراسی بیرباشا یاتیریملارین یوزده 56سینی 15 ژوئیه کودتا گیریشیمین‌دن سونرا آلدیق. ایلک 7 آیین اورتالاماسی 900 میلیون دولارکن، سون 5 آیلیق اورتالاما 1 میلیارد 162 میلیون دو‌لار اولدو. 2016-جی ایلین ان چوخ یاتیریم چکدیگیمیز آیی ایسه 1،9 میلیارد دو‌لار ایله دسامبر اولدو. بو رقم عینی زاماندا سون 17 آیدا گلن ان یوکسک بروت اولوسلار آراسی بیرباشا یاتیریم سرمایه‌سی اولما خصوصیتینه صاحب. "دئیه بیلدیرمیش‌دیر.
بوتون بو رقم‌لرین 15 ژوئیه کودتا گیریشیمی سونراسی بیرباشا خاریجی سرمایه‌لرده بیر آزالما دئییل، تام ترسی یوخاری دوغرو بیر عاجیل اولدوغونو گؤستردیگینی ایفاده ائدن ارموت، تورکیه‌یه گلن اولوسلار آراسی بیرباشا یاتیریم مبلغی‌نین کئچن ایل 12،1 میلیارد دو‌لار اولدوغونو ایفاده ائتدی.
ژانویه-دسامبر 2016 دؤورون‌دکی سکتورلارا داغیلیما باخیلدیغیندا ان چوخ یاتیریم اوره‌تیم سکتوروندا ائدیلدی، اوره‌تیم سکتورونو، بانک و انرژی سکتورلاری تعقیب ائتدی.
